*Hei.*

*Viser til din bekymringsmelding vedrørende Raudfjell Kvitfjell. Under ser du våre svar.*

1. *Opprydding av sprengsteing og pukkstein i naturen.*

*På grunn av Korona, har det dessverre blitt gjennomført færre inspeksjoner av anleggsarbeid enn det som var planlagt våren 2020.
Vi vil følge opp med inspeksjoner på Raudfjell/Kvitfjell høsten 2020. Sprengstein i terreng og hvordan dette skal fjernes vil være et naturlig tema i inspeksjonen.*

1. *Støvflukt fra massetakene og langs veier.*

*NVE har forelagt innsendte bilder for konsesjonær. Konsesjonær opplyser om at det brukes vann/ spyles for å redusere støvdrift når det blir et for stort problem.
Gitt årstiden vi er inne i, konstaterer NVE at støvdrift kan være et økende problem, spesielt om vi går inn i en tørr sommer. Vi mener det er bra at konsesjonær vil bruke vann for å redusere støvdrift. Vi mener også at konsesjonær bør vurdere faste rutiner for vanning om en går inn i lengre perioder uten nedbør.*

1. *Opprydding av søppel*

*Konsesjonær opplyser at opprydding av søppel pågår nå. NVE er enig at det er viktig at konsesjonær har rutiner på at søppel skal fjernes kontinuerlig og leveres til godkjent mottak, slik at en ikke risikerer at dette blir spredd med vinden.*

1. *Opprydding av oljeutslipp*

*NVE har mottatt rapporter om oljelekkasje fra kran, herunder opprydding. De fleste tilfeller med lekkasje ser ut til å gjelde en av hovedkranene, og konsesjonær opplyser at det er planer om å fjerne den problematiske kranen. Det tas jevnlige masse- og vannprøver, per 12.06.2020 var det ingen spor av hydrokarboner i vannprøvene.*

*NVE har også forelagt henvendelsen for konsesjonær, som har følgende tilbakemelding:*

* *Oljelekkasje fra kran (og olje på K31) har ingenting med den andre hendelsen å gjøre, som det har vært skrevet om i avisene, og som gjelder Gammelflatelva. I begge tilfellene er det vi som har meldt ifra til myndighetene. Om det ryddes opp eller ikke har ingen sammenheng med evt avisoppslag.*
* *Det refereres til politianmeldelse for et år siden (var høsten 2018), og at «utslippsstedet ikke ble funnet». Minner på om at det ble organisert undersøkelser i regi av NVE, kommunen, politiet mfl. på alle plasser det var påståtte utslipp, uten at noe ble funnet. Det var anklager om flere hundre liter. Dette hadde ikke vært mulig å skjule.*

1. *Godkjenning og istandsetting av massetak*

*NVE har lagt ved relevante dokumenter som gjelder massetak ved K36 – se vedlegg.*

*Når det gjelder istandsettingsplan, har konsesjonær fått frist til å sende endelig plan den 31.08.2020. NVE vil følge opp dette i inspeksjon høsten 2020.*

1. *Turbinoppstillingsplasser. Størrelser og tilbakeføringer*

*NVE vil følge opp dette i inspeksjon høsten 2020. Vi viser til at konsesjonær skal levere endelig plan for istandsetting innen 31.08.2020.*

1. *Tilbakeføring av veier og lagerplasser*

*NVE vil følge opp dette i inspeksjon høsten 2020. Vi viser til at konsesjonær skal levere endelig plan for istandsetting innen 31.08.2020.*

1. *Etterundersøkelse av fugl*

*Konsesjonær påpeker at dette Kvitfjell, og plan for etterundersøkelse for fugl vil bli sendt NVE i løpet av sommeren.*

*Mvh*

I påvente av svar fra NVE fikk La Naturen Leve tilgang til en e-post-rekke fra kommunen mellom NVE, utbygger og kommunen der NVE skriver bl.a. følgende til utbygger:

*Hei Stephan!*

*Først og fremst vil vi beklage at rapporten fra befaringen i oktober, med frist til 1. mai for å utarbeide en plan for istandsetting, ikke har nådd dere. Rapporten ble sendt fra oss 19. desember, til Tromsø Vind og med kopi til Tromsø kommune. Dokumentet står som ekspedert i NVEs saksbehandlingssystem, og Hildes epost av 4. mai baserte seg på det.*

Utbyggeren er nå gitt ny frist til 31. august med å lage ny plan for istandsetting.

Det er jo grunn til enda en bekymringer når en rapport fra befaring og utsendt frist for plan for istandsetting bare "kommer bort."

Men godt å få svar uansett.